《怀舍侄天亮》
明代·梁可澜

竹林诸子日徜徉，别后何人对尔狂。报国芙蓉藏宝匣，登山瑶草满诗囊。

四君门下无高士，五柳窗前有上皇。文事更能兼武备，中原谁荐杜当阳。

作者简介：梁可澜，字元叔。顺德人。博学工诗，隐居罗浮。慕葛洪修炼故事，自号三十二峰太狂长啸仙。署邑令连继芳高其人，访诸山中，酬和竟日。著有《狂仙遗草》、《修真要语》。清道光《广东通志》卷三二九有传。